**Benelli M4 Super 90** (još znan kao **Benelli M1014**) je talijanska poluautomatska borbena sačmarica koju proizvodi talijanska vojna tvrtka Benelli Armi S.p.A..

Povijest
--------

Dne 4. svibnja 1998. godine odjel naoružanja, razvoja i inženjeringa (ARDEC) američke vojske u vojnom središtu Picatinny Arsenalu, NJ izdao je poziv na stavljanje ponude #DAAE30-98-R-0401, zahtjevajući dostavu za nove, poluautomatske borbene sačmarice za Oružane snage SAD-a. U odgovoru na zahtjev, tvrtka Benelli Armi S.p.A. iz Urbinoa u Italiji osmislila je i napravila M4 Super 90 sačmaricu. Na 4. kolovoza 1998. 5 primjeraka sačmarice su dostavljene u vojnu bazu Aberdeen Proving Ground, Maryland, i nakon intenzivnog ispitivanja, model sačmarice M4 se pokazao uspješnim. Godine 1999. je 20 000 komada M1014 sačmarice je isporučeno američkim marincima. Tijekom ispitivanja, prototip se zvao *XM1014*, ali poslije usvajanja se oznaka "X" maknula i oružje je službeno imenovano *M1014*.

Dizajn
------

M4 Super 90 je prva sačmarica koja djeluje na plinski mehanizam koju je napravio Benelli. Sačmarice radi na posve novoj, posebnoj metodi zvanoj "auto regulirajuća plinska operacija" (ARGO sistem). Dizajn koristi 2 klipa od nehrđajućeg čelika koji se sami čiste i smješteni su neposredno ispred komore za suprotno-rotirajućim *blowback* vijkom (eng. *bolt*), čime se eliminira potreba za složenim mehanizmima koji se obično koriste na drugim plinsko-operirajućim oružjima. M4 Super 90 ostvaruje visoku razinu pouzdanosti zbog jednostavnosti ARGO sustava. ARGO je kratko-udarni sustav koji obuhvaća samo 4 dijela (2 simetrične pripone koje sadrže 2 čelična klipa koji djeluju na plin).

### Posebne značajke

Američki marinci pucaju iz M1014 sačmarica tijekom upoznavanja na vojnom brodu USS Blue Ridge. 6. studenoga, 2003.
M1014 je oružje s modularnim sklopovima koji omogućuju korisniku da razmjenjuje i stavlja razne dodatke (npr. cijev, usadnik, ciljnik itd.) bez upotrebe alata. 

### Izdržljivost

Čelični dijelovi sačmarice su fosfatizirani u crno za zaštitu od korozije dok su aluminijski dijelovi jako eloksirani. To smanjuje vidljivost oružja tijekom noćnih misija. Oružje također zahtjeva malo održavanja i djeluje u svim vremenskim uvjetima.

Korisnici
---------

•  Grčka  

•  Sjedinjene Američke Države: USMC, policija Los Angelesa (LAPD), specijalna mornarička postrojba Navy SEALs  

•  Ujedinjeno Kraljevstvo  

•  Australija  

•  Irska: specijalne postrojbe  

•  Italija: specijalne postrojbe  

•  Irak: ISOF (Iračke postrojbe za specijalne operacije, قوات العمليات الخاصة العراقية)  

•  Libanon: specijalne postrojbe  

•  Litvanija: specijalne postrojbe  

•  Malta  

•  Malezija: JKDM (kraljevske Malezijske specijalne postrojbe, Jabatan Kastam Diraja Malaysia)  

•  Gruzija: MIA specijalne postrojbe (odjel ustavne sigurnosti i gruzijski operativni zavod)  

•  Slovačka: specijalna divizija obrane i interventna grupa  

•  Slovenija: specijalne postrojbe

Povezani članci
---------------

* Benelli

| * p
* r
* u
Oružje američkog vojnog pješaštva |
| --- |
| Pištolji | M9 • M11 • P229 DAK • MEU(SOC) • Mk23 • Mk24 • HK45 | 
 |
| Puške | 

|  |  |
| --- | --- |
| Jurišne i borbene | M16 • FN SCAR |
| Karabini i OOB-ovi | HK416 • M4 • CQBR |
| Snajperi i AMR-ovi | M21 • M24 • M25 • M107 • M110 • Mk 11 • Mk 13 • Mk 15 • XM2010 |

 |
| Sačmarice | M26 • M590A1 • M870 • M1014 |
| Automatske puške | MP5N |
| Strojnice | M2HB • M60 • M249 LMG SAW |
| Bacači granata | M203 • M32 • M320 • M79 • Mk 19 • Mk 47 Striker • XM25 CDTE |
| Minobacači | M120 • M224 • M252 • M327 |
| Rakete | M3 • M67 • M72 • M136 • M141 • M202 • FGM-148 • FGM-172 • FIM-92 |
| Oružja za BOV-ove | M242 • M68 |